Napoli fékk Parma í heimsókn í ítölsku úrvalsdeildinni í kvöld en Napoli skipti um stjóra í vikunni þegar Carlo Ancelotti var rekinn frá félaginu og Gennaro Gattuso ráðinn í hans stað . Það blés ekki byrlega fyrir Gattuso því Parma komst yfir strax á 4. mínútu leiksins með marki Dejan Kulusevski og var staðan í leikhléi 0 - 1 fyrir gestina . Pólski markahrókurinn Arek Milik jafnaði metin fyrir Napoli eftir rúmlega klukkutíma leik . Napoli freistaði þess að ná sigurmarkinu og sótti á mörgum mönnum undir lokin en það hafði þveröfug áhrif því á fjórðu mínútu uppbótartíma fengu Parma skyndisókn sem endaði með dauðafæri fyrir Gervinho . Honum urðu ekki á nein mistök og tryggði hann Parma 1 - 2 sigur . Parma hefur nú þremur stigum meira en Napoli en liðin eru í 7. og 8. sæti deildarinnar . Carlo Ancelotti stýrði ítalska félaginu Napoli inn í sextán liða úrslit Meistaradeildarinnar í gærkvöldi en kvöldið endaði þó ekki vel fyrir Ítalann .